Document ID: 32004R0995

NARIADENIE KOMISIE (ES) č. 995/2004
z dne 18. mája 2004
o dovozných certifikátoch pre výrobky patriace do sektora hovädzieho a teľacieho mäsa pochádzajúce z Botswany, Kene, Madagaskaru, Svazijska, Zimbabwe a Namíbie
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 o spoločnej organizácii trhu s hovädzim a teľcím mäsom (1)
so zreteľom na nariadenie Rady (ES) č. 2286/2002 zo dňa 10. decembra 2002 ustanovujúce režim uplatniteľný pre poľnohospodárske výrobky a tovary vyrobené ich spracovaním, pochádzajúce z afrických štátov, Karibských ostrovov a Tichomoria (ACP), a zrušujúce nariadenie (ES) č. 1706/98 (2), a najmä na jeho článok 5,
so zreteľom na nariadenie Komisie (ES) č. 2247/2003 zo dňa 19. decembra 2003 ustanovujúce podrobné pravidlá na uplatňovanie v sektore hovädzieho a teľacieho mäsa, nariadenia Rady (ES) č. 2286/2002 ustanovujúceho režim uplatniteľný pre poľnohospodárske výrobky a tovary vyrobené ich spracovaním, pochádzajúce z afrických štátov, Karibských ostrovov a Tichomoria (ACP) (3), a najmä na jeho článok 4,
keďže:
(1)
Prvý článok nariadenia (ES) č. 2247/2003 ustanovuje možnosť vydania dovozných certifikátov pre výrobky patriace do sektora hovädzieho a teľacieho mäsa. Avšak dovoz nesmie prekročiť množstvo stanovené pre každú tretiu krajinu.
(2)
Žiadosti o vydanie certifikátov, predložené v období od 1. do 10. mája 2003, vyjadrené v množstve vykosteného mäsa, v zmysle nariadenia (ES) č. 2247/2003 nepresahujú, pre výrobky pochádzajúce z Botswany, Kene, Madagaskaru, Svazijska, Zimbabwe a Namíbie, uplatniteľné množstvá pre tieto krajiny. Preto je možné vydať dovozné certifikáty na žiadané množstvá.
(3)
V tejto súvislosti je potrebné stanoviť množstvá, na ktoré je možné žiadať certifikáty od 1. júna 2004, v celkovom rozsahu 52 100 ton.
(4)
Je užitočné pripomenúť, že toto nariadenie neodporuje uplatňovaniu smernice Rady 72/462/EHS zo dňa 12. decembra 1972, týkajúcej sa hygienických problémov a hygienickej polície v súvislosti s dovozom zvierat hovädzieho, bravčového, ovčieho a kozieho druhu, čerstvého mäsa alebo výrobkov vyrobených z mäsa pochádzajúceho z tretích krajín (4),
PRIJALA TOTO NARIADENIE:
Článok 1
Nasledujúce členské štáty udeľujú dňa 21. mája 2004 dovozné certifikáty týkajúce sa výrobkov patriacich do sektora hovädzieho a teľacieho mäsa, vyjadrených v hmotnosti vykosteného mäsa, pochádzajúcich z niektorých afrických štátov, Karibských ostrovov a Tichomoria, pre množstvá a krajiny pôvodu uvedené nižšie:
Spojené kráľovstvo:
-
250 ton pochádzajúcich z Botswany,
-
800 ton pochádzajúcich z Namíbie.
Nemecko:
-
150 ton pochádzajúcich z Botswany,
-
60 ton pochádzajúcich z Namíbie.
Článok 2
Žiadosti o udelenie certifikátov sa môžu podávať v zmysle článku 3 ods. 2 nariadenia (ES) č. 2247/2003 počas prvých desiatich dní mesiaca jún 2004, pre nasledujúce množstvá vykosteného hovädzieho mäsa:
Botswana:
16 856 ton,
Keňa:
142 ton,
Madagaskar:
7 579 ton,
Svazijsko:
3 249 ton,
Zimbabwe:
9 100 ton,
Namíbia:
10 185 ton.
Článok 3
Toto nariadenie nadobúda účinnosť dňa 21. mája 2004.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 18. mája 2004

Labels: 3
17
18